****

**MEGHÍVÓ**

Az IAB Hungary egy rendhagyó [szakmai délelőttre](https://iab.hu/esemeny/all-eyes-on-attention-media-quality/) hívja szakmai társszervezetei közösségét, amelynek fókuszában a médiaminőség, a márkabiztonság és a digitális térben zajló reklámkampányok teljesítményének maximalizálása áll. Az idén regionális értékesítési partnerséget kötött **Tailwind** és az **Integral Ad Science** **globális vezetői Magyarországon először az IAB Hungary szakmai közönsége előtt beszélnek** arról, hogyan biztosít jobb eredményeket a hirdetők, a kiadók és a fogyasztók számára, ha a figyelemfelkeltést és a média minőséget helyezzük a digitális stratégia középpontjába.

A rendezvényen **Joe Bell**, a médiaminőség mérésében és optimalizálásában globálisan vezető [**Integral Ad Science**](https://integralads.com/) cég **üzletfejlesztésért felelős alelnöke** tart előadást többek között az alábbi kérdésekre választ adva:

* Mit értünk ma a média minősége alatt, és ebből a szempontból Magyarország hogyan teljesít globális viszonylatban?
* Ad-Fraud, Brand Safety, Misinformation és Ad-Clutter – milyen szempontok befolyásolják a média minőségét, és ezek milyen kockázatokkal járnak a márkák számára?
* Hogyan mérhetik, ellenőrizhetik és optimalizálhatják a médiaköltéseket a marketingesek?
* Mivel növelheti ma egy márka a láthatósági mutatóit, és nyerheti meg a fogyasztók figyelméért zajló csatát?
* Milyen hatással van az AI a média minőségére? Milyen új eszközök segítenek a minőség megőrzésében?

Az IAS globális vezetőjének prezentációját követően egy hazai, iparági szakember mutat be esettanulmányt a témához kapcsolódóan, majd **Odysseas Ntotsikas**, a Think Digital Group ad-tech vállalatának, a [**Tailwind**](https://tailwindemea.net/) **ügyvezető partnere** mellett egy hirdető, egy sales house és egy ügynökség képviselője osztja meg véleményét, tapasztalatát egy kerekasztal-beszélgetésben. **A szakmai délelőtt minden előadása és a kerekasztal-beszélgetés angol nyelven zajlik.**

**Program:**

8:30-tól Regisztráció
9:00 Köszöntő
9:15 – 9:55 "Attention! What's new in Media Quality?" – **Joe Bell** (IAS)
10:00 – 10:30  "Utazásunk az IAS integrációjával" – **Stefanek László** (EssenceMediacom)
10:35 – 11:30  Kerekasztal-beszélgetés, amelynek résztvevői: **Odysseas Ntotsikas (Tailwind), Pánczél Gabriella** (Nestlé), **Sopov István**(Adaptive Media) és **Stefanek László** (EssenceMediacom), a beszélgetés moderátora **Kovács Gergő** (Omnicom Media Group).
11:35-től ebéd, networking

**Mikor?**2024. október 16-án szerdán 9-től 13 óráig

 **Hol?**Irányi Palotában (Publicis House, 1053 Budapest, Irányi utca 17.)

Az esemény ingyenes, de regisztrációhoz kötött. Regisztrálni ezen űrlap kitöltésével lehet:
<https://forms.gle/DaeQ7gkxwpteFjQJA>

Az előadásokat követően networking lehetőséggel, frissítőkkel és könnyű harapnivalóval várunk mindenkit.

Barátsággal,
Papliczky Pál
IAB Hungary ügyvezető
pal.papliczky@iab.hu